Είμαι ενθουσιασμένη που βρίσκομαι εδώ.
Λατρεύω τις ομιλίες TED και TEDx.
Είναι θαυμάσιες εκδηλώσεις.
Είμαι διευθύνων σύμβουλος και συνιδρυτής
της εταιρείας Anti-AgingGames.com.
Σήμερα θα σας δώσω
δέκα κορυφαίες συμβουλές για να διατηρήσετε νέο τον εγκέφαλό σας.
Είναι συμβουλές για τη μείωση του κινδύνου πρόωρης απώλειας της μνήμης,
κι αν σας αρέσουν αυτές οι συμβουλές,
θα ήθελα να τις μοιραστείτε
με όσο το δυνατόν περισσότερους ανθρώπους,
με συγγενείς και φίλους.
Βασικά θα σας δείξω τον ιστοχώρο
όπου θα βρείτε τις συμβουλές.
Άρα μην μπείτε στον κόπο να κρατήσετε σημειώσεις.
Εγώ και οι επιστήμονες της ομάδας μου μελετήσαμε 17.000 έρευνες
για να καταλήξουμε στις συμβουλές που θα μοιραστώ μαζί σας σήμερα,
καθώς και για τις συμβουλές μέσα στα παιχνίδια και στον ιστοχώρο μας.
Αλλά πριν ξεκινήσουμε, θέλω να σας πω λίγα πράγματα.
Εν πρώτοις, δεν είμαι γιατρός.
Φτιάχνω παιχνίδια ως επάγγελμα.
Έτσι, δεν σας δίνω ιατρικές συμβουλές.
Αυτό είναι απλά ένα έναυσμα
ώστε να μιλήσετε για τη μελλοντική σας υγεία
με τον γιατρό σας.
Δεύτερον, θα είναι μόνο καλά νέα,
γι' αυτό μην ανησυχείτε,
δεν θα σας τρομοκρατήσω καθόλου.
Τρίτον, δεν προσπαθώ να σας πουλήσω κάτι.
Αντίθετα, θα σας δώσουμε έναν κωδικό VIP
που θα σας δίνει δωρεάν πρόσβαση στα παιχνίδια.
Μην ανησυχείτε λοιπόν, ούτε βιταμίνες, ούτε γιατροσόφια,
τίποτα τέτοια.
(Γέλια)
Απλές συμβουλές χωρίς κάποιο απώτερο κίνητρο.
Ας σας δώσω το e-mail.
Αν στείλετε ένα e-mail στο Tips@Anti-Aging-Games.com,
θα λάβετε ένα αντίγραφο των συμβουλών
καθώς και έναν σύνδεσμο για να δείτε όλες τις συμβουλές στον ιστοχώρο.
Ή απλώς πηγαίνετε στο Anti-AgingGames.com
και πατήστε στη σελίδα με τις συμβουλές για τον εγκέφαλο.
Όλο αυτό ξεκίνησε πριν από 4-5 χρόνια
όταν η μητέρα μιας φίλης μου
νόσησε με Αλτσχάιμερ.
Και παρατηρώντας τη φίλη μου
καθώς προσπαθούσε να ανταπεξέλθει
συναισθηματικά, σωματικά και οικονομικά,
πρόσεξα ότι υπάρχει κάποια ανομολόγητη αλλά βαθιά ριζωμένη πίστη
ότι και η ίδια κάποτε θα νοσήσει με Αλτσχάϊμερ,
ότι είναι εντελώς κληρονομικό,
ότι τελικά ήταν καταδικασμένη να συμβεί και σ' αυτήν.
Αυτό δεν αληθεύει.
Αυτό σαφέστατα δεν ισχύει.
Αναλόγως με το ποιον θα ρωτήσετε,
μόνο το 5 με 8% των περιπτώσεων Αλτσχάιμερ
οφείλεται σε ένα χρωματόσωμα.
Υπάρχει μια μελέτη που αποδεικνύει ότι,
όταν σε δύο ταυτόσημους διδύμους ο ένας εμφανίσει Αλτσχάιμερ,
-και είναι ταυτόσημοι δίδυμοι-
περιμένουμε να νοσήσει κι ο άλλος σε 100% των περιπτώσεων,
και δεν συμβαίνει.
Ο έτερος δίδυμος θα εμφανίσει Αλτσχάιμερ στο 21% των περιπτώσεων
ή την εμφανίζει τόσο αργότερα που δεν σχετίζονται σε γενετική βάση.
Είμαι λοιπόν εδώ για να σας πω γι' αυτό το 21%
και τι αλλαγές μπορείτε να κάνετε στον τρόπο ζωής σας
για να μειώσετε πραγματικά τον κίνδυνο της πρόωρης απώλειας μνήμης.
Τα καλά νέα είναι ότι όλα όσα θα σας πω,
είναι εύκολα, είναι δωρεάν,
και μπορείτε να τα εφαρμόσετε από σήμερα.
Χωρίς άλλη καθυστέρηση
θα σας πω την πρώτη συμβουλή.
Η πρώτη συμβουλή,
κι αν είναι να σας μείνει κάτι, ας θυμάστε τουλάχιστον αυτό:
το γρήγορο βάδισμα είναι τρομερά ωφέλιμο για τον εγκέφαλο και την καρδιά.
Το γρήγορο βάδισμα για 30 λεπτά κάθε μέρα,
πέντε φορές την εβδομάδα,
φαίνεται μειώνει κατά 33% τον κίνδυνο εμφάνισης Αλτσχάιμερ.
Αν προσθέσετε και έντονη αεροβική άσκηση
που αυξάνει τους καρδιακούς παλμούς,
για τρεις φορές την εβδομάδα, για τουλάχιστον 20 λεπτά,
αυτό θα μειώσει κατά 50% τον κίνδυνο.
Είναι λοιπόν φανταστικά νέα.
Αν έχετε κάποια δυσχέρεια στη βάδιση,
μπορείτε να κάνετε βάδιση μέσα στο νερό,
να κάνετε σκι στη φύση,
ή για όσους είναι σε αναπηρικό αμαξίδιο, ας χρησιμοποιήσουν τροχό χειρός.
Κάθε είδους αεροβική δραστηριότητα που βασικά αιματώνει εντονότερα τον εγκέφαλο,
και τον τροφοδοτεί πιο γρήγορα με οξυγόνο και θρεπτικά συστατικά,
βοηθούν στην επισκευή βλαβών,
διώχνουν τα απόβλητα από τον εγκέφαλο.
Αυτό σας κάνει πολύ καλό.
Ο γιατρός σας θα σας πει ότι όταν ασκείστε με οποιονδήποτε τρόπο,
είναι πολύ σημαντικό
να ξεκινήσετε να κάνετε επαναληπτικές ασκήσεις.
Έτσι μπορείτε να ξεκινήσετε με 10 λεπτά κάθε μέρα.
Δεν ξέρω για εσάς
αλλά εγώ είμαι πολύ τεμπέλα στο θέμα της άσκησης.
Απίστευτα τεμπέλα.
Η άσκηση για λόγους ματαιοδοξίας ποτέ δεν ήταν κίνητρο για μένα
γιατί σκέφτομαι, ποιος νοιάζεται για 5-10 κιλά πάνω ή κάτω;
(Γέλια)
Αλήθεια είναι. Δεν είναι κίνητρο.
Αλλά όταν διάβασα αυτή τη μελέτη
για την αποφυγή της Αλτσχάιμερ
και τη διατήρηση ελευθερίας και ανεξαρτησίας σε μεγαλύτερη ηλικία,
ήταν τρομερό κίνητρο.
Έτσι άρχισα να περπατάω, και οφείλω να σας πω,
ότι αυξάνεται η ενέργειά σας, χάνετε βάρος,
και νιώθετε πολύ πιο υγιείς και πιο χαρούμενοι.
Έτσι σας το συνιστώ απόλυτα.
Δεύτερη συμβουλή είναι να παίζετε παιχνίδια που εμπλέκουν τον εγκέφαλο.
Οι έρευνες δείχνουν ότι κάθε είδος μάθησης ή παιχνιδιού που ενεργοποιεί τον εγκέφαλο
σας ωφελεί τρομερά.
Ως προϋπόθεση πρέπει να είναι διαδραστικό,
να βάζει τον εγκέφαλο σε λειτουργία,
κι ακόμα καλύτερα αν είναι και διασκεδαστικό.
Η παθητική διασκέδαση
είναι όταν βλέπετε τηλεόραση ή παίρνετε έναν υπνάκο στον καναπέ.
(Γέλια)
Η διαδραστική διασκέδαση περιλαμβάνει παιχνίδια εξάσκησης του εγκεφάλου,
όπως αυτά στο Anti-AgingGames.com.
Βασικά, ούτε τα δικά μας παιχνίδια χρειάζεστε.
Κάθε είδους μάθησης σας κάνει τρομερό καλό.
Μπορείτε λοιπόν να παίξετε σκάκι ή μπριτζ.
Μπορείτε να μάθετε ένα μουσικό όργανο ή έναν δύσκολο χορό ή μια νέα γλώσσα.
Είναι ακόμα καλύτερα αν συνυπάρχει το κοινωνικό ή και το σωματικό στοιχείο.
Μάθετε κλασικούς χορούς.
Το καλό είναι ότι δεν χρειάζεται να αριστεύσετε.
Δοκιμάσετε να κάνετε Τάε Μπο, φλαμένκο, κιθάρα,
δεν έχει σημασία τι.
Κάνετε διαφορετικά πράγματα από ό,τι συνήθως κάνετε καθημερινά,
έτσι ο εγκέφαλός σας αναπτύσσει νέους νευρωνικούς συνδέσμους,
κι αυτό είναι πολύ ωφέλιμο.
Τρίτη συμβουλή: αποφύγετε τα δηλητήρια.
Όλοι ξέρουν για τον μόλυβδο στο κάπνισμα.
Αυτό που δεν θα ξέρετε είναι ότι το κάπνισμα κατά τη μέση ηλικία
διπλασιάζει την πιθανότητα μελλοντικής άνοιας.
Κι αυτό που εγώ δεν ήξερα ήταν ότι ακόμη και το περιστασιακό κάπνισμα,
ένα τσιγάρο ή πούρο που ίσως καπνίσουμε με φίλους,
κάνει τα τριχοειδή αγγεία να συμπεριφέρονται σαν δηλητηριασμένα,
γιατί ξέρετε κάτι;
Όντως δηλητηριάζονται.
(Γέλια)
Αυτό θέλουμε να το αποφύγουμε.
Επίσης θέλουμε να αποφύγουμε -
δεν έχει αποδειχθεί σαφώς ότι το αλουμίνιο βλάπτει,
δεν υπάρχουν επαρκείς ενδείξεις,
αλλά αν μπορείτε, αποφύγετέ το.
Επίσης πρέπει να αποφεύγετε τοξικές ουσίες στην καθημερινή σας ζωή.
Υπάρχει ο ιστοχώρος cosmeticsdatabase.com,
όπου κυριολεκτικά βάζετε τη μάρκα του σαμπουάν σας,
της οδοντόκρεμας, του σαπουνιού, των καλλυντικών, του αντηλιακού
-προϊόντων που χρησιμοποιείτε-
και σας δείχνει πόσο τοξικά είναι σε κλίμακα από 1 έως 10,
και βρίσκετε ποιο είναι τοξικό
και ποιο είναι ασφαλές υποκατάστατο των πραγμάτων που χρησιμοποιείτε.
Τέταρτη συμβουλή: σας κάνει πολύ καλό το να είστε κοινωνικός.
Μια μελέτη του Χάρβαρντ δείχνει ότι οι άνθρωποι με πέντε κοινωνικές σχέσεις,
που πραγματικά απολαμβάνουν να κάνουν παρέα με αυτούς
-οι άνθρωποι στη δουλειά δεν μετράνε,
στην πραγματικότητα, δεν απολαμβάνετε την παρέα τους-
(Γέλια)
Κάντε παρέα με αυτούς τους ανθρώπους.
Οι κοινωνικοί δεν είχαν ούτε τη μισή απώλεια σε γνωστικές ικανότητες
όσο οι πιο απομονωμένοι άνθρωποι.
Η απομόνωση είναι απαίσια για τα ανθρώπινα όντα.
Άρα, είναι τρομερά σημαντικό να παραμείνετε κοινωνικοί.
Αν δεν έχετε πολλούς φίλους, αν μόλις μετακομίσατε,
αν ξεφορτώνεστε τους φίλους σας που είναι αρνητικοί
μετά την τελευταία συμβουλή μου,
ψάξτε σε μέρη όπως η Red Hat Society,
ή την American Association of University Women.
Σίγουρα υπάρχουν ανάλογες ομάδες για άνδρες,
αλλά δεν τις γνωρίζω.
(Γέλια)
Ομάδες και για τα δύο φύλα.
Ο εθελοντισμός βοηθάει πολύ να βρείτε πολύ ποιοτικούς νέους φίλους.
Δείτε το VolunteerMatch.org
ή το Idealist.org.
Αν είστε στο Λος Άντζελες, το laworks.com έχει πολλές δράσεις,
καταπληκτικό μέρος.
Σας κάνει επίσης πολύ καλό να έχετε έναν σκοπό και μια κατεύθυνση στη ζωή σας.
Οι ερευνητές του Ιατρικού Κέντρου του πανεπιστημίου Rush ανακάλυψαν
ότι οι άνθρωποι που είχαν σκοπό και κατεύθυνση στη ζωή τους,
εμφάνισαν 2,4 φορές λιγότερη γεροντική άνοια
από αυτούς με λιγότερους σκοπούς.
Πράγμα που για εσάς σημαίνει
ότι πρέπει να διαλέξετε οποιονδήποτε σκοπό έξω από τον άμεσο κύκλο σας,
μακριά από εσάς, από φίλους, συγγενείς, οικογένεια ή γνωριμίες,
κάθε σκοπό που σημαίνει κάτι για εσάς.
Δεν έχει σημασία ποιον εφόσον είναι σημαντικός για εσάς,
και συνεχώς εργάζεστε προς αυτόν.
Κάνει πολύ καλό σε εσάς και στην κοινωνία,
και διδάσκει και τους άλλους να το κάνουν.
Αν σκεφτείτε τους ανθρώπους εδώ μέσα,
οι δύο γενιές πριν από μένα
είναι αυτές που γκρέμισαν τις πύλες του σεξισμού και του ρατσισμού,
και τώρα καταρρίπτουν την ομοφοβία,
και έχουν πολλή δουλειά ακόμη να κάνουν.
Επιλέξτε λοιπόν έναν σκοπό σημαντικό για εσάς και επιδιώξτε τον.
Ο εγκέφαλός σας και η κοινωνία θα σας ευχαριστούν.
Το επόμενο είναι να χαλαρώνετε.
Η χαλάρωση σας κάνει πάρα πολύ καλό.
Σας είπα ότι σας είχα καλά νέα.
Πηγαίνετε σε ένα σπα, χαλαρώστε, κάντε ό,τι χρειάζεται,
διαλογισμό, γιόγκα, διάβασμα.
Μου αρέσει να χαλαρώνω με κίνηση,
περπατώντας στη φύση και τέτοια πράγματα.
Θα σας κάνει πολύ καλό, ό,τι και να κάνετε,
διότι το άγχος συρρικνώνει τον εγκέφαλο.
Κι αυτό δεν το θέλουμε.
Το άγχος αλλοιώνει τη λειτουργία του εγκεφάλου.
Επηρεάζει τη μνήμη και τη λήψη αποφάσεων.
Καταλήγει να αναστατώνει το σύστημα ρύθμισης των συναισθημάτων σας.
Έτσι, δεν σας κάνει καλό.
Για να μαζέψω χρήματα να φτιάξω την Anti.AgingGames,
έκανα μια πολύ αγχωτική εργασία,
και διάβαζα μια έρευνα για τη συρρίκνωση του εγκεφάλου λόγω άγχους.
(Γέλια)
Κι έλεγε ότι οι άνθρωποι με εργασίες που είχαν υψηλό στρες,
ελάχιστο έλεγχο,
πολλούς επιβλέποντες που έδιναν αντικρουόμενες οδηγίες,
είχαν το χειρότερο...
αυτό είναι το άγχος και συρρικνώνει τον εγκέφαλο,
και σκέφτηκα «Θεέ μου, έτσι είναι η δουλειά μου».
(Γέλια)
Έτσι αποφάσισα να παραιτηθώ.
Τελικά έφυγα λίγο μετά από αυτό.
Αλλά αν έχετε μια τέτοια δουλειά, ψάξτε για άλλη.
Αυτήν δεν την θέλετε. Η υγεία σας είναι πολύ πιο σημαντική.
Επόμενη συμβουλή είναι να συνεργαστείτε με τον γιατρό σας.
Ο καλός γιατρός στοχεύει στην πρόληψη.
Οι περισσότεροι επιλέγουν έναν γιατρό επειδή είναι ευχάριστος ή γνωστός τους.
Δεν είναι επαρκής λόγος να μείνετε με αυτόν.
Χρειάζεστε κάποιον που κατανοεί
τη σημασία της πρόληψης, της διατροφής, της άσκησης,
τη σημασία της χαλάρωσης,
που καταλαβαίνει τις σχέσεις μεταξύ αυτών των πραγμάτων.
Ο λόγος είναι ότι,
κι εγώ μπορώ να σας πω ότι αν τρώτε κουνουπίδι δύο φορές την εβδομάδα
θα σας κάνει πολύ καλό.
Γιατί μειώνει τον κίνδυνο για πολλά είδη καρκίνου
κατά τουλάχιστον 20%.
Αν όμως έχετε πρόβλημα θυρεοειδούς,
αυτό θα χειροτερεύσει το πρόβλημά σας.
Ένας καλός γιατρός θα το ξέρει.
Είναι αδύνατον να ελέγχετε τα πάντα μόνοι σας.
Ένας καλός γιατρός θα σας πει
πώς θα επηρεάσουν αυτά τα πράγματα τα συμπληρώματα διατροφής.
Είναι πολύ σημαντικό να το κάνετε αυτό,
επειδή τα πράγματα διαπλέκονται και αλληλεπιδρούν.
Γενικά θέλετε να πάρετε τις περισσότερες βιταμίνες σας
από φρούτα και λαχανικά,
κι όχι από συμπληρώματα διατροφής,
αλλά ο γιατρός μπορεί να σας πει να πάρετε και κάποια από αυτά.
Και ο καλός γιατρός ξέρει πώς να το κάνει.
Για παράδειγμα, αν δεν παίρνετε αρκετή βιταμίνη Β12
μπορεί να επηρεάσει την απώλεια μνήμης,
αλλά δεν θα πάρετε απλώς συμπληρώματα
διότι δεν ξέρετε αν απορροφούνται ή όχι.
Ο καλός γιατρός μπορεί να κάνει σωστή μέτρηση στο αίμα σας,
να δει την απορρόφηση,
και αν είναι χαμηλή, να σας κάνει μια ένεση τον μήνα.
Επιλέξτε λοιπόν έναν καλό γιατρό
και συνεργαστείτε μαζί του για να πάτε καλά στη ζωή σας.
Επόμενη συμβουλή είναι να προστατεύετε το κεφάλι σας.
Οι άνθρωποι με τραυματισμούς στο κεφάλι
εμφανίζουν Αλτσχάιμερ 2 με 4 φορές συχνότερα.
Αν χτυπήσατε το κεφάλι σας στο παρελθόν,
μην ανησυχείτε, υπάρχουν πολλοί παράγοντες:
σε ποιο μέρος του κεφαλιού χτυπήσατε, πόση ώρα μείνατε αναίσθητος,
και τέτοια πράγματα,
αλλά γενικά πρέπει να προστατεύετε το κεφάλι σας.
Να φοράτε κράνος όταν κάνετε ποδήλατο.
Το πιο πιθανό μέρος να χτυπήσετε το κεφάλι σας είναι το αυτοκίνητο.
Γι' αυτό πάντα να φοράτε ζώνη ασφαλείας.
Πάντα να σκέφτεστε την ασφάλεια.
Κάντε το προτεραιότητα
και ποτέ μην γράφετε μηνύματα στο κινητό οδηγώντας.
Αυτοί με τα μηνύματα παθαίνουν 23 φορές περισσότερα ατυχήματα
από αυτούς που δεν το κάνουν.
Μια μελέτη το εξισώνει
με το να έχετε πιεί τέσσερα ποτά και να μπείτε να οδηγήσετε.
Αν κάποιος οδηγεί και γράφει μηνύματα, πείτε του να σταματήσει.
Αν είναι τόσο σημαντικό, σταμάτα.
Προτελευταία συμβουλή είναι
ότι η μεσογειακή διατροφή είναι πολύ ωφέλιμη.
Είναι από τις μόνες διατροφές που αποδεδειγμένα είναι πολύ καλές.
Επίσης την αποκαλούν «τρώγοντας πολύχρωμα».
Η μεσογειακή διατροφή περιλαμβάνει
7 με 10 μερίδες φρούτων και λαχανικών καθημερινά.
Ξέρω ότι ακούγονται πολλά,
αλλά πραγματικά είναι δύσκολο να παχύνεις με φρούτα και λαχανικά.
Έτσι καταλήγεις να χορταίνεις με αυτά
και να χάνεις βάρος.
Το φρέσκο είναι το καλύτερο,
το θυμάρι είναι το δεύτερο καλύτερο.
Στη μεσογειακή διατροφή υπάρχει επίσης πολύ ψάρι,
κατά προτίμηση όχι εκτροφείου, δύο φορές την εβδομάδα.
Τρώνε επίσης καρύδια, αμύγδαλα, κάστανα,
κυρίως ακατέργαστα και όχι αλατισμένα.
Φασόλια, όσπρια,
κανείς δεν ξέρει τι είναι τα όσπρια.
(Γέλια)
Αυτά είναι φυστίκια και φασόλια,
(Γέλια)
και στη μεσογειακή διατροφή της υπαίθρου υπάρχει ένα πραγματικά κοινωνικό στοιχείο.
Έτσι η τελευταία μου συμβουλή είναι
ότι η θετική στάση μετράει
και μάλιστα πολύ.
Αν με ρωτήσετε ως επιστήμονα πόσο νομίζω ότι μετράει,
θα έλεγα ότι μετράει πολύ λίγο.
Όμως αποδεικνύεται ότι μετράει πολύ περισσότερο από όσο νομίζουμε.
Υπάρχει μια έρευνα που λέγεται «Η μελέτη των καλογραιών».
Παρακολούθησαν την πορεία ζωής 678 καλογριών,
κι αρκετές από αυτές έδωσαν και άδεια
να τους γίνει αυτοψία μετά θάνατον.
Άνοιξαν τους εγκεφάλους τους να δουν τι συνέβαινε
και τι σχέση είχαν με την νόσο Αλτσχάιμερ.
Ανακάλυψαν ότι οι καλόγριες
που χρησιμοποιούσαν περισσότερο λέξεις με θετικά συναισθήματα,
άρα και πιο θετική στάση προς τη ζωή,
όχι μόνο είχαν καλύτερα γηρατειά,
ζούσαν περισσότερο και καλύτερα,
αλλά ήταν όντως εκπληκτικό σε λίγες περιπτώσεις,
όταν άνοιξαν τον εγκέφαλό τους,
και κοίταξαν μέσα,
υπήρχαν κόμποι και πλάκες που συσχετίζονται με τη νόσο αυτή,
αλλά δεν είχαν τα συμπτώματα της Αλτσχάιμερ.
Έτσι η θετική στάση προς τη ζωή έχει νευροπροστατευτική επίδραση
που είναι πραγματικά υπέροχη,
και οι επιστήμονες θα πρέπει να τη μελετήσουν,
αλλά ας ξέρετε ότι υπάρχει.
Αυτό που μπορείτε να κάνετε μόνοι σας είναι να μην μιλάτε αρνητικά.
Καταπολεμήστε το.
Ο εγκέφαλος δεν γνωρίζει τη διαφορά αληθούς και ψευδούς.
Έτσι καταπολεμήστε το.
Ξεφορτωθείτε τους αρνητικούς φίλους σας, βρείτε πιο θετικούς,
και θυμηθείτε ότι το να βλέπετε την ευκαιρία μέσα σε κάθε πρόβλημα
είναι πολύ καλό πράγμα.
Το να μαθαίνουμε από τα λάθη μας και μετά να τα ξεχνάμε
είναι πολύ καλό πράγμα.
Και τελικά,
ήθελα να μοιραστώ μαζί σας τον ενισχυμένο κώδικα.
Αν πάτε στο Anti-AgingGames.com
και βάλετε τον ενισχυμένο κωδικό TEDxVIP
ή TEDVIP, χωρίς κενά,
Θα έχετε έναν μήνα δωρεάν στην Anti-AgingGames.
Παίρνετε επίσης και έκπτωση.
Θα έχετε 9,95 δολάρια/μήνα για φίλους και συγγενείς
αντί για 12,99 δολάρια/μήνα.
Αν θελήσετε το συνεχίσετε,
και όλα μας τα κέρδη πάνε σε δωρεές,
100% των κερδών από τον κωδικό TEDxVIP
πάνε σε διάφορα φιλανθρωπικά ιδρύματα.
Εννοώ ότι το βασικό μας μέλημα είναι να βελτιώσουμε τη ζωή σε όλο τον κόσμο.
Για τις ΗΠΑ σημαίνει
ότι χρηματοδοτούμε την έρευνα για την πρόληψη της Αλτσχάιμερ,
για την πρόληψη του καρκίνου, για την πρόληψη της γεροντικής άνοιας,
καθώς και έρευνα για κάποιες θεραπείες.
Για τις άλλες χώρες, δεν επιδιώκουμε να φτάσει ο 75άρης και ο 80άρης στα 100.
μάλλον να φτάσει το 5χρονο έως τα 35,
με τη χρήση καθαρού νερού, εντομοκτόνα δίχτυα και τέτοια πράγματα.
Ιατρική εκπαίδευση.
Εκεί κατευθυνόμαστε.
Γενικά, η εταιρεία δωρίζει σε φιλανθρωπίες το 20% των κερδών προ φόρων.
Αν λοιπόν σας αρέσουν οι συμβουλές, αν νομίζετε ότι αξίζουν,
παρακαλούμε να τις μοιραστείτε.
Είχαμε χρόνια έρευνας για να μπορούμε να σας τις προσφέρουμε σήμερα.
Σας ευχαριστώ πολύ.
(Χειροκρότημα)